มีเลือดปนเมือกขาวใสออกจากช่องคลอดแต่ไม่มีกลิ่น ไม่ไหลเปื้อนกางเกงชั้นใน แต่พอเช็ดออกมีเลือดปนเมือกออกมาตลอด เป็นประจำเดือนล่าสุดเมื่อวันที่ 1 ต.ค.มีอาการนี้หลังจากมีเพศสัมพันธ์เป็นมา 2 วันแล้ว ไม่เคยเป็นมาก่อน ไม่ทราบเกิดจากอะไร บ่งบอกได้ไหมค่ะ
สวัสดีค่ะอาการเลือดออกจากช่องคลอดที่ไม่ใช่ประจำเดือน อาจมีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์